રાજ્યમાં તમામ જિલ્લાઓમાં નાયબ પશુપાલન નિયામક, મદદનીશ પશુપાલન નિયામકની કચેરીઓ કાર્યરત છે. જેઓના નિયંત્રણ હેઠળ પશુદવાખાના, શાખા પશુદવાખાના, ફરતા પશુદવાખાના,૧૦ ગામ દીઠ એક મોબાઇલ પશુદવાખાના, પ્રાથમિક પશુ સારવાર કે‍ન્‍દ્રો કાર્યરત છે. આ સંસ્થાઓ પૈકી પશુદવાખાના, શાખા પશુદવાખાના, મોબાઇલ પશુદવાખાના, ૧૦ ગામ દીઠ એક ફરતા પશુદવાખાના ખાતે પશુચિકિત્સા અધિકારી મારફતે પશુચિક્ત્સા અને પશુઆરોગ્યની સેવાઓ આપવામાં આવે છે. જ્યારે પ્રાથમિક પશુ સારવાર કેન્‍દ્ર દ્વારા પશુધન નિરિક્ષક મારફતે પ્રાથમિક પશુ સારવાર તથા રસીકરણની કામગીરી કરવામાં આવે છે. જિલા પંચાયત દ્વારા પશુપાલન ખાતાની વ્યકતિલક્ષી સહકારી યોજનાઓનુ અમલીકરણ પણ કરવામાં આવે છે.